
CONCLUZII 


Scopul esenţial al NATO este acela de a asigura libertatea şi securitatea tuturor membrilor 
săi, prin mijloace politice şi militare, în conformitate cu Tratatul Nord-Atlantic şi cu 
principiile Cartei Națiunilor Unite. 

NATO reprezintă legătura transatlantică prin intermediul căreia securitatea Americii de Nord 
este în permanentă conexiune cu securitatea Europei. 

Organizația asigură forumul în care au loc consultări în oricare problemă şi în care ţările 
membre iau decizii în probleme politice şi militare care le pot afecta securitatea. 

Din anul 1949 şi până astăzi, NATO şi-a deschis de cinci ori porțile pentru primirea de noi 
membri, în 1952, 1955, 1982, 1999 şi 2005. 

NATO se transformă dintr-o alianță de apărare colectivă într-una de securitate colectivă cu 
misiuni „out of area”, adică în afara ariei sale de responsabilitate. 

Articolul 5 este cheia securităţii colective şi solidarităţii statelor aliate, deoarece precizează 
că dacă un membru al NATO este victima unui atac armat, ceilalți membri îl consideră un 
atac împotriva tuturor şi vor fi îndreptăţiți să acţioneze pentru apărarea statului atacat. 


1. Ce este NATO? 


În perioada 1947 - 1949 s-au petrecut o serie 
de evenimente politice dramatice, care au constat 
în amenințări făţişe la suveranitatea unor state, 
lovitura de stat din Cehoslovacia, din iunie 1948 şi 
blocada ilegală a Berlinului din acelaşi an. 
Semnarea Tratatului de la Bruxelles, în martie 
1948, a marcat hotărârea a cinci țări vest-europene 
(Belgia, Franţa, Luxemburg, Olanda şi Marea 
Britanie) de a dezvolta un sistem de apărare comun 


şi de a-şi întări legăturile, în aşa fel, încât să poată 
rezista în fața amenințărilor ideologice, politice şi 
militare la adresa securităţii lor. 

Negocierile cu Statele Unite ale Americii şi 
Canada au determinat crearea unei singure Alianțe 
Nord-Atlantice, bazată pe garanţii de securitate şi 
angajamente comune între Europa şi America de 
Nord. Aceste negocieri au culminat cu semnarea 
Tratatului NATO! de la Washington, în aprilie 

1949, instituindu-se, astfel, un sistem comun de 
securitate bazat pe un parteneriat între cele 12 țări. 

Alianţa Nord-Atlantică a fost fondată pe 
baza unui tratat între statele membre, acceptat de 
către acestea în urma dezbaterilor publice şi a unor 
procese parlamentare specifice. Tratatul sprijină 
drepturile individuale ale acestora, precum şi 
obligațiile internaționale pe care le au statele, 
conform Cartei Naţiunilor Unite. Fiecare ţară 
membră este obligată să îşi asume atât riscurile şi 
responsabilitățile, cât şi avantajele securităţii 
colective, angajându-se să nu ia parte la nici un alt 
acord internaţional care ar putea intra în conflict cu 
clauzele Tratatului. 

Scopul esenţial al NATO este acela de a 
asigura libertatea şi securitatea tuturor membrilor 
săi, prin mijloace politice şi militare, în 
conformitate cu Tratatul Nord-Atlantic şi cu 
principiile Cartei Naţiunilor Unite. Încă de la 
începuturile sale, Alianţa a depus eforturi pentru 
stabilirea unei ordini juste şi durabile de pace în 
Europa, bazată pe valorile comune ale democraţiei, 
drepturilor omului şi în conformitate cu litera legii. 

NATO reprezintă legătura transatlantică prin 
intermediul căreia securitatea Americii de Nord 
este în permanentă conexiune cu securitatea 
Europei. Ea este manifestarea practică a efortului 
colectiv depus de către membrii săi, pentru 
susținerea intereselor lor comune în problema 
securităţii. Principiul fundamental care stă la baza 
Alianţei este un angajament comun față de 
cooperarea mutuală între statele membre, axat pe 

indivizibilitatea securității acestora. Solidaritatea şi 
coeziunea din cadrul Alianţei susțin faptul că nicio 
țară membră nu poate fi forţată să se bazeze doar 
pe propriile eforturi. Fără a priva statele membre 
de drepturile şi obligaţiile de 
responsabilitățile suverane în domeniul apărării, 
Alianța le ajută să-şi atingă obiectivele de 
securitate națională în urma unui efort colectiv. 

Tratatul Nord-Atlantic din aprilie 1949, care 
este baza legală şi contractuală a Alianţei, a fost 
stabilit în cadrul Articolului 51 al Cartei Naţiunilor 
Unite?, care reafirmă dreptul inalienabil al statelor 
independente la apărarea individuală sau colectivă. 
NATO asigură structura care permite 
implementarea obiectivelor Alianței. Este o 
organizație interguvernamentală, în cadrul căreia 
tările membre îşi păstrează, neatinse, suveranitatea 
şi independența. Organizația asigură forumul în 
care au loc consultări în orice probleme şi în care 
tările membre iau decizii în probleme politice şi 
militare care le pot afecta securitatea. Astfel, ideea 
de securitate împărtăşită de către membrii Alianţei, 
indiferent de diferențele specifice sau de 
capacitățile militare naționale, contribuie la 
stabilitatea din zona euro-atlantică. Se creează 
condiţii care favorizează extinderea cooperării între 
membrii Alianței, precum şi între membrii Alianței 
şi alte țări. 

Din anul 1949 şi până astăzi, NATO şi-a 
deschis de cinci ori porțile pentru primirea de noi 
membri, în 1952, 1955, 1982, 1999 şi 2005. 


a-şi asuma 

2. Sarcinile fundamentale de securitate ale Alianţei 


Pentru a-şi atinge scopul esenţial, de Alianță 
a națiunilor angajată față de Tratatul de la 
Washington şi de Carta Naţiunilor Unite, aceasta 
aplică anumite sarcini fundamentale de securitate 
descrise în continuare. 

Prima se referă la securitate, pentru a 
asigura un mediu de securitate stabil în zona euro- 
atlantică, bazat pe dezvoltarea instituțiilor 
democratice şi pe obligația rezolvării disputelor pe 
cale paşnică, în care nicio țară să nu poată 
intimida sau constrânge o alta prin amenințări sau 
prin folosirea forței. 

A doua constă în consultare, pentru a servi, 
în conformitate cu prevederile Articolului 4 din 
Tratatul de la Washington”, drept un forum 
transatlantic în consfătuirile aliate despre orice 
probleme care aduc atingere intereselor vitale, 
inclusiv posibile evenimente care afectează 
securitatea membrilor, precum şi pentru 
coordonarea adecvată a eforturilor depuse în 
domenii de interes comun. 

A treia se referă la descurajare şi apărare 
şi înseamnă că Alianța trebuie să descurajeze şi să 


se apere în fața oricărui act de agresiune împotriva 
unui stat membru al NATO, după cum se 
stipulează în Articolele 5 şi 6 din Tratatul de la 
Washington“. 

Managementul  situaţilor de criză 
reprezintă o altă sarcină a NATO, aceea de a fi 
gata, de la caz la caz sau prin consens, în 
conformitate cu Articolul 7 din Tratatul de la 
Washington”, să contribuie la prevenirea efectivă a 
conflictelor şi să se angajeze activ în rezolvarea 
crizelor, inclusiv în operaţiunile de ripostă în cazul 
situațiilor de criză. 

Sarcina de parteneriat presupune 
promovarea, pe scară largă, a parteneriatului, 
cooperării şi dialogului cu alte țări din zona euro- 
atlantică, având ca scop creşterea transparenţei, 
încrederii reciproce şi a capacităţii de a acţiona în 
cadrul Alianţei. 

Structurile create în cadrul NATO permit 
țărilor membre să-şi coordoneze politicile, în 
scopul îndeplinirii acestor sarcini fundamentale. 


3. Obligaţiile ţărilor care aderă la Programul PfP 


După mai multe perioade critice de căutări 
ŞI negocieri, acţiuni şi inițiative intermediare, la 10 
ianuarie 1994, la Bruxelles, şefii de stat şi de 
Guvern ai ţărilor NATO au adoptat Programul 
“Parteneriat pentru Pace”, prin semnarea 
Documentului-Cadru al acestuia. Prin urmare, 
examinând resursele, esența şi scopurile 
Parteneriatului pentru Pace, se poate afirma că 
acesta trebuie perceput la justa lui valoare, ca 
mecanism nemijlocit de realizare a obiectivelor 
politico-strategice ale noului Sistem Integrat de 
Securitate pe continent în toate aspectele sale — 
economic, politic, militar, social-umanitar, 
demografic etc. Totodată, având în vedere 
adevărul că nu poate exista integrare parțială în 
Sistem pentru realizarea de către subiecți a 
intereselor sale naționale (numai economică, 
politică, militară etc.), apare evidenta şi justificata 
tendință a ţărilor europene de adâncire şi 
intensificare a relațiilor, în majoritatea cazurilor de 
integrare multilaterală în NATO, în acest scop, la 
prima etapă, promovând o activitate determinată şi 


crescândă în cadrul Programului Parteneriat pentru 
Pace. Fiecare țară care aderă la Programul PfP 
semnează Documentul-Cadru, asumându-și 
următoarele obligații prevăzute de acesta: 

e de a extinde colaborarea reciprocă 
politică şi militară în scopul consolidării pe mai 
departe a securității în regiunea euro-atlantică; 

e de a proteja societățile democratice, 
libertățile lor, contra constrângerii şi intimidării, 
de a susține şi promova principiile Dreptului 
Internațional; 

e de a se reține de la utilizarea forței sau 
intimidarea cu aceasta în detrimentul 
independenței politice sau integrității teritoriale a 
oricărei țări, de a respecta frontierele existente, 
precum şi de a-şi respecta obligațiunile în 
domeniul dezarmării şi controlului asupra 
armamentelor; 

e vor coopera reciproc cu Alianța Nord- 
Atlantică, în scopul atingerii transparenţei la 
planificarea apărării naționale, la asigurarea 
controlului democratic asupra forțelor armate, 

atingerea capabilităţii de a participa la operațiuni 
de menţinere a păcii, umanitare şi altele, la decizie 
reciprocă, precum şi la crearea unor forțe care ar fi 
într-o mai mare măsură pregătite pentru 
interacțiunea cu forțele armate ale țărilor-membre 
ale NATO. 

NATO va susţine consultații cu orice 
participant activ din cadrul Parteneriatului. Ţările 
partenere planifică şi realizează procedurile şi 

responsabilitățile aferente Parteneriatului pentru 
Pace în cadrul naţional. Ele participă la pregătirea 
Programului de lucru al Parteneriatului pentru 
Pace, elaborează Programele sale Individuale de 
Parteneriat, contribuie la evaluarea şi revizuirea 
politicii de Parteneriat, obiectivelor, la 
planificarea, conducerea şi efectuarea exerciţiilor 
şi activităţilor militare de Parteneriat sau în spiritul 
Parteneriatului. 


4. Transformarea NATO 


NATO se transformă dintr-o alianță de 
apărare colectivă într-una de securitate colectivă 
cu misiuni “out of area”, adică în afara ariei sale 
de responsabilitate. Statele membre ale 
organizației, cum este şi România, beneficiază de 
umbrela de securitate a Alianței, însă, în acelaşi 
timp, îşi asumă şi toate responsabilitățile care 
decurg din Tratatul de la Washington. Astfel, în 
situațiile în care unul sau mai multe state-membre 
ar fi victime ale unui atac armat neprovocat, 
celelalte state trebuie să-l apere cu forțe armate. 
Dacă, în urmă cu peste cinci decenii, atacul armat 
însemna agresiune militară, astăzi, Conceptul 
Strategic al NATO (adoptat în consens în anul 
1999) adaugă la atacurile militare şi pe cele 
nonmilitare (terorism, crimă organizată, sabotaj 
etc.). Pe baza art.5 din Tratat, SUA s-au implicat 
în apărarea aliaților săi din Europa. După 
atentatele teroriste din 11 septembrie 2001, statele 
Alianței Nord-Atlantice au acordat sprijin Statelor 
Unite. Din celebrul articol nr.5 reiese că scopul 
acțiunilor de sprijin este “restabilirea şi 
menținerea securității zonei nord-atlantice”. 
Această zonă sau arie de responsabilitate cuprinde 
toate teritoriile naționale, marea teritorială, spațiul 
aerian aferent fiecărui stat-membru şi insulele din 
Oceanul Atlantic, la nord de tropicul Racului, 
inclusiv teritoriul asiatic al Turciei. Aşadar, în 
esenţă, articolul 5 conţine clauza de apărare 
colectivă. 

În sensul Conceptului Strategic al Alianţei, 
Securitatea este indivizibilă şi egală pentru toate 
statele membre. Forţele armate întrunite aliate au 
sarcina descurajării oricărui posibil atac, opririi 
ofensivei inamicului/adversarului cât mai departe 
posibil de aria de responsabilitate şi determinării 
(obligării) agresorului să oprească atacul sau să se 
retragă. Ca misiune finală, forțele NATO trebuie 


să garanteze independenţa politică şi integritatea 
teritorială a statelor aliate. 

Dr. Nicolae Dolghin vorbeşte despre “faptul 
că NATO trebuie să se transforme într-un 
generator al securității prin cooperare, înțelegând 
prin aceasta acel sistem strategic constituit în state 
democratice, interconectate printr-o reţea de 
alianțe şi instituţii oficiale şi neoficiale, în jurul 
unor valori, comune şi acționând transparent în 
domeniile politic, economic şi militar.” 

Articolul 5 este cheia securității colective şi 
solidarității statelor aliate, deoarece precizează că 
dacă un membru al NATO, este victima unui atac 
armat, ceilalți membri îl consideră un atac 
împotriva tuturor şi vor fi îndreptățiți să acţioneze 
pentru apărarea statului atacat. 

S-a constatat că, uneori, “statele trebuie să 
treacă peste sau să modifice urmărirea intereselor 
lor naţionale, pentru binele comun de lungă 
durată. Fiindcă este mai important să protejezi 
interesele comune decât grijile pe termen scurt”. 

În noul mediu global, problemele securităţii 
internaționale, regionale şi naţionale conduc 
inexorabil spre utilizarea tot mai frecventă a 
securității colective şi comune. 

Extinderea fără precedent a Alianţei Nord- 
Atlantice în ultimii zece ani s-a realizat ca urmare 
a modificărilor majore ale spaţiului geopolitic şi 
geostrategic euro-asiatic din ultimul deceniu al 
secolului XX. Aceasta a fost posibilă datorită 
elaborării ideilor şi principiilor pe baza 
conceptelor strategice NATO reconsiderate de la o 
etapă la alta. 

Bineînțeles, fiecare stat membru percepe în 
mod nuanțat riscurile şi amenințările cu care se 
confruntă, ceea ce nu va conduce la regionalizarea 
apărării colective ci, odată cu realizarea cerințelor 
de interoperabilitate şi securitate colectivă, 
viziunea tradițională (specifică) a fiecărui membru 

în parte nu va fi anihilată, ci va potenţa acțiunile 
Alianţei. 

Declanşarea războiului împotriva 
terorismului, extinderea viguroasă a NATO şi UE, 
constituirea Consiliului NATO-Rusia şi alte 
schimbări care se petrec sub ochii noştri 
demonstrează, fără putinţă de tăgadă, dinamismul 
mediului actual de securitate. 

Este posibil oare ca, în viitor, apărarea 
națională să devină o simplă parte a apărării 
colective? Dacă securitatea colectivă este un 
concept mai apropiat de realitățile mileniului al 
treilea mai este oare necesară menţinerea celuilalt 
concept de apărare colectivă în cadrul NATO? 

La prima întrebare s-ar putea răspunde că nu 
este posibil ca, în viitor, apărarea naţională să 
devină o simplă parte a apărării colective, 
deoarece amenințarea la adresa teritoriilor 
naționale ale statelor membre nu e probabilă în 
noile condiţii geopolitice. Dar apărarea colectivă e 
un concept care poate suporta modificări, pentru 
că securitatea colectivă a devenit azi conceptul 
adecvat pentru relaţiile dintre membrii NATO, 
eforturile în cadrul Alianţei şi poziționarea NATO 
faţă de restul lumii. 

Şi totuşi, în mod surprinzător, în condiţiile 
glisării apărării colective spre securitate colectivă, 
apărarea națională a  statelor-membre NATO 
capătă o relevanță în plus, pentru că nu mai 
trebuie să fie parte a sumei apărărilor naţionale 
(care formează apărarea colectivă), devenind 
elementul principal al securității colective şi 
aducând ceva în plus la asigurarea securității 
Alianţei, peste simpla sumă a forțelor. Dar, 
apărarea națională în cadrul securităţii colective 
reprezintă şi o anumită specificitate şi experiență 
proprie şi mai înseamnă şi un ansamblu de calităţi 
şi tradiţii specifice. 

Terorismul politic era şi este adesea ajutat 
de unele state împotriva cărora dreptul 
internațional justifică intervenția armată preemtivă 
în conformitate cu “răspunderea penală practică a 
statelor”. De aceea, actorul nonstatal, care atacase 
SUA la 11 septembrie 2001, a fost asociat unui 
subiect de drept internațional, respectiv unui stat 
gazdă, care era protector al teroriştilor (Afganistan 
şi chiar Irakul). 

Pe baza acestei asocieri s-a justificat din 
punct de vedere juridic agresiunea armată sau 
intervenția armată pentru pedepsirea statului 
vinovat, alături de agenţii săi, pentru pregătirea 


acțiunilor teroriste. Astfel, se loveşte gruparea 
teroristă şi statul delincvent, vinovat de practicarea 
terorii interstatale. Aşadar, intervențiile militare 
din Afganistan şi Irak reprezintă acțiuni 
antiteroriste justificate juridic, care nu au întrunit 
nici consensul internaţional şi nici pe cel din 
cadrul NATO. Totuşi, în anul 1991, la Roma, a 
fost adoptat în consens un nou concept strategic 
NATO, care permitea desfăşurarea unor operațiuni 
militare în afara graniţelor Alianţei, adică, în afara 
ariei de responsabilitate, pe baza art.5 al 
Tratatului, care preciza, printre altele: “Orice atac 
asupra unuia dintre statele membre se consideră 
un atac asupra întregii Alianțe”. 

Noul concept a pus accentul pe executarea 
misiunilor de menţinere a păcii şi de gestionare a 
crizelor. 

Conceptul de securitate, definit de NATO, 
are o componentă politică, una economică şi una 
de apărare şi reprezintă baza/fundamentul noii 
arhitecturi de securitate. 

NATO a fost constituită, în 1949, ca o 
organizație politico-militară pur defensivă, cu 
scopul menţinerii păcii în zona euro-atlantică şi 
garantarea securității membrilor ei. 

La summit-ul de la Roma (1991) s-a mai 
adoptat, în consens, şi principiul sistemului de 
securitate prin cooperare, pentru îmbunătăţirea sau 
completarea, după caz, a securităţii colective. 

Pentru ca intervenţiile militare să fie mult 
mai rapide, s-a stabilit ca la ele să participe doar o 
parte a statelor NATO, împreună cu unele ţări 
partenere, ceea ce permitea o mai bună adaptare la 
situația din teren. Aceste principii au fost aplicate 
tot mai frecvent şi au fost fundamentate 
conceptual în mod constant. În noile state care au 
aderat la Alianță s-au realizat modelele şi 
practicile de cooperare, consultare şi realizare a 
consensului caracteristice NATO. 

În scopul realizării obiectivelor de securitate 
s-au întreprins numeroase măsuri printre care, 
demnă de reținut, este cea privind consolidarea 
capacității Alianţei de a contribui la securitatea 
europeană şi internaţională prin acţiuni/operaţiuni 
de menţinere a păcii (sub egida ONU sau OSCE) 
şi prin alte misiuni. 

Este interesant faptul că au fost şi cazuri în 
care forțe ale Alianţei au acționat şi abia după 
aceea s-a aprobat intervenția. Aşa, de exemplu, 
trupele NATO s-au deplasat în Kosovo în luna 
martie 1999, înaintea summit-ului de la 

Washington (care a avut loc în aprilie), care a 
adoptat noul Concept strategic. 

Dar cea mai controversată decizie a fost cea 
luată, în luna noiembrie 1998, la Edinburgh, de 
Adunarea Parlamentară NATO, care a aprobat, cu 
o mare majoritate de voturi, forțelor Alianţei să 
desfăşoare acțiuni militare “out of area”, fără a 
avea mandat din partea ONU. Singura delegaţie 
care, înainte de votare, a participat la dezbatere şi 
s-a opus acestei decizii, a fost cea a Republicii 

Securitate al ONU este absolut necesară pentru 
folosirea forței, cu excepția cazului de 
autoapărare. Ca urmare a schimbării dramatice a 
mediului de securitate, a tipurilor de crize şi 
conflicte, s-au diversificat modalitățile de 
cooperare dintre NATO şi alte organizații 
internaționale şi regionale de securitate (ONU, 
OSCE şi UE) şi s-a dezvoltat şi perfecționat şi 
maniera de cooperare a Alianţei Nord-Atlantice cu 
acestea. 


Franceze, susținând că aprobarea Consiliului de 


NOTE: 

. The North Atlantic Treaty, Washington D.C. - 4 Aprilie 1949. 

. Carta ONU 

. The North Atlantic Treaty, Washington D.C. — 4 Aprilie 1949, Art.4. 

. Ibidem, Art.5 şi 6. 

„Ibidem, Art.7. 

. Radu Hohenzollern-Veringen Duda, Referat de cercetare ştiinţifică nr.2, “Apărarea naţională — apărare 
colectivă, un binom suprapus intereselor româniei. Participarea României la războiul antiterorist, argument 
al funcționalităţii binomului”, UNAp “Carol I”, Bucureşti, 2005, p.10 

. Ibidem, p.14. 

. Ibidem, p.25. 

În vederea consolidării securității colective, NATO trebuie să se transforme într-un 
generator al securității prin cooperare prin adoptarea unui sistem strategic constituit în state 
democratice, interconectate printr-o reţea de alianțe şi instituții oficiale şi neoficiale 
(nonguvernamentale), în jurul unor valori comune şi prin acțiuni transparente în domeniul 
politic, în cel economic şi, bineînţeles, în domeniul militar. Uneori, fiecare stat membru 
NATO trebuie să treacă pe planul doi, să-şi modifice interesele naționale, pentru asigurarea 
unei securități colective pe termen lung, deoarece este mai importantă protejarea intereselor 
comune decât interesul individual pe termen scurt. 

